Kyk wat doen ’n té warm haaryster aan jou haarkleur! | SARIE
FOTO: Unsplash	Verwante Artikels
Kyk wat doen ’n té warm haaryster aan jou haarkleur!	deur Monica Pienaar
Ons sou nooit kon dink dat ’n haaryster só ’n groot verskil aan jou haarkleur kan maak nie. En tog – kyk net na dié interessante video …
’n Gewilde haarstileerder van Kalifornië, Guy Tang, het onlangs ’n video op sy Instagram-profiel gedeel waar hy demonstreer wat ’n té warm haaryster aan gekleurde hare kan doen. In die video wend Guy ’n haaryster wat op sowat 200 °C gestel is vir vyf sekondes aan ’n paar stroke gekleurde hare. Sodra hy die haaryster verwyder, is ’n gedeelte van die haarstroke se kleur aansienlik vaer.
Watch #Hairbesties on why hair color fades so fast! Turn down the temperature to your flat iron and curling irons! New video on my YouTube channel! Don’t forget to get your tickets to the GuyTangHairBattle @kenraprofessional show this weekend! @hairbynoora
A video posted by Guy Tang (@guy_tang) on Feb 15, 2016 at 10:47pm PST
Gelukkig beteken dit nie jy kan nooit weer jou gekleurde hare glad stryk nie! As jy wil hê jou kleur moet langer hou, maak net seker jy stel nie jou haaryster se temperatuur bó sowat 190 °C nie.
Die meeste haarysters het gewoonlik ’n hitteverstelling van tussen 150 en 235 °C. Hoe hoër die temperatuur van die haaryster is, hoe vinniger neem dit om ’n haarstrook glad te stryk. As jy gereeld jou hare kleur, verstel daarom eerder jou haaryster op ’n laer hitte om te verseker dat jou kleur langer hou en vars lyk.
Dié wenke sal ook help om jou haarkleur langer te laat hou:
* Wend altyd ’n hittestileringsproduk aan jou hare voordat jy dit met hitte stileer.
* Gebruik sjampoe en opknapper van goeie gehalte en wat spesiaal geformuleer is om jou haarkleur langer te laat hou
* Gebruik soms ’n droë sjampoe om jou haarstyl langer te laat hou voordat jy weer jou hare was en met hitte stileer.
ghd Platinum (R2 999). By uitsoeksalonne
TRESemmé Heat Defence Styling Spray (R70)
L’Oréal Paris Elvive Colour Protect Shampoo (R50 vir 250 ml) en Conditioner (R50 vir 200 ml)
L’Oréal Paris Elvive Colour Protect Shampoo
L’Oréal Paris Elvive Colour Protect Conditioner
Batiste Dry Shampoo in Cherry (R40 vir 50 ml). By Clicks
Batiste Dry shampoo in Cherry
Pas op! Dié vyf grimeerfoute laat jou ouer lyk
Grondboontjiebotter-koekies – met net 3 bestanddele!